stanford-oval/wikipedia huggingface dataset:
Vallée du Bandaman alue

| Vallée du Bandaman alue Région de la Vallée du Bandama |
| --- | --- |
 Alueen sijainti Norsunluurannikon kartalla
Valtio:  Norsunluurannikko
Perustettu:  1997
Lakkautettu:  2011
Hallinto:  
 – hallinnollinen keskus:  Bouaké
Pinta-ala:  28 518 km²
Väkiluku (1998):  1 080 509
Lyhenteet:  
 – ISO 3166:  CI-04
Vallée du Bandama (ransk. Région de la Vallée du Bandama) on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 1 080 509 asukasta ja sen pinta-ala oli 28 518 neliökilometriä. Alueen pääkaupunki oli Bouaké.
Hallintouudistuksessa Vallée du Bandaman alueesta muodostettiin Vallée du Bandaman piirikunta ilman aluemuutoksia.
Agnébyn alue

| Agnéby Région de l'Agnéby |
| --- | --- |
 Alueen sijainti Norsunluurannikon kartalla
Valtio:  Norsunluurannikko
Perustettu:  1997
Lakkautettu:  2011
Hallinto:  
 – hallinnollinen keskus:  Agboville
Pinta-ala:  9 234 km²
Väkiluku (1998):  525 211
Lyhenteet:  
 – ISO 3166:  CI-16
Agnéby (ransk. Région de l'Agnéby) on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 525 211 asukasta ja sen pinta-ala oli 9 234 neliökilometriä. Alueen pääkaupunki oli Agboville.
Hallintouudistuksessa Agnébyn alueesta ja osasta Lagunesin aluetta muodostettiin Lagunesin piirikunta.
Bryan Zaragoza

| Henkilötiedot |
| --- | --- | --- | --- |
Koko nimi: Bryan Zaragoza Martínez
Syntymäaika: 25. huhtikuuta 2001 (ikä 23)
Syntymäpaikka: Málaga, Espanja
Pelipaikka: laitalinkki
Pituus: 164 senttimetriä
Seura
Seura: Osasuna
Pelinumero: 19
Junioriseurat
: Tiro Pichón
: Conejito Málaga
2019–2020: Granada
Seurat
| Vuodet | Seura | O | (M) |
| 2020–2022 | Granada B | 33 | (7) |
| 2020–2021 | → El Ejido | 15 | (1) |
| 2021–2024 | Granada | 55 | (11) |
| 2024 | → Bayern München | 7 | (0) |
| 2024– | Bayern München | 0 | (0) |
| 2024– | → Osasuna | 8 | (1) |
Maajoukkue
| 2023– | Espanja | 3 | (1) |
 Seurajoukkueuran tilastot kattavat vain kansalliset sarjat, päivitetty 23. marraskuuta 2024.  Maajoukkueuran tilastot päivitetty 23. marraskuuta 2024.
Bryan Zaragoza Martínez (s. 25. huhtikuuta 2001 Málaga, Espanja) on espanjalainen jalkapalloilija. Hän edustaa Saksan Bundesliigassa pelaavaa Bayern Münchenia ja on pelipaikaltaan laitalinkki.
Seurajoukkueura

Zaragoza liittyi Granadan junioriakatemiaan vuonna 2019 kotikaupunkinsa seurasta Conejito Málagasta. 29. toukokuuta 2020 hän teki seuran kanssa vuoteen 2022 asti ulottuvan sopimuksen ja siirtyi myöhemmin syksyllä lainasopimuksella Segunda División B:ssä pelanneeseen Club Polideportivo El Ejidoon.
Heinäkuussa 2021 Zaragoza nostettiin Granadan reservijoukkueeseen, joka pelasi maan neljänneksi korkeimmalla sarjatasolla Segunda División RFEF:ssa. Ensiesiintymisensä seuran edustusjoukkueessa hän teki 30. marraskuuta 2021 Copa del Reyn ottelussa Club Deportivo Lagunaa vastaan.
14. tammikuuta 2022 Zaragoza teki seuran kanssa uuden vuoteen 2024 asti ulottuvan sopimuksen. Hän pelasi ensimmäisen ottelunsa 12. syyskuuta 2022 maan toiseksi korkeimmalla sarjatasolla Segunda Divisiónissa vieraskentällä Eibaria vastaan.
Ensimmäisen maalinsa ammattilaisurallaan Zaragoza teki 18. marraskuuta 2022 kotiottelussa Albacete Balompiéta vastaan. 29. toukokuuta 2023 Granadan voitettua Segunda Divisiónin mestaruuden ja joukkueen palattua takaisin maan pääsarjaan Primera Divisióniin, Zaragozan sopimusta jatkettiin vuoteen 2027 asti.
6. joulukuuta 2023 saksalaisseura Bayern München ilmoitti, että Zaragoza tulee siirtymään seuraan kaudeksi 2024–2025 ja hänen kanssaan on tehty kesään 2029 asti ulottuva sopimus. Bayern München maksoi pelaajan sopimukseen kirjatun ulosostopykälän, joka oli arvoltaan 15 miloonaa euroa.
Aiheesta muualla

Bryan Zaragozan tilastot BDFutbol-sivustolla (englanniksi)
Bryan Zaragozan tilastot Soccerway-sivustolla (englanniksi)
Bayern München – Saksan Bundesliiga
1 Neuer |
2 Upamecano |
3 Kim |
6 Kimmich |
7 Gnabry |
8 Goretzka |
9 Kane |
10 Sané |
11 Coman |
15 Dier |
16 Palhinha |
17 Olise |
18 Peretz |
19 Davies |
20 Ibrahimović |
21 Itō |
22 Guerreiro |
23 Boey |
25 Müller |
26 Ulreich |
27 Laimer |
28 Buchmann |
39 Tel |
42 Musiala |
44 Stanišić |
45 Pavlović |
46 Vidović |
Valmentaja Kompany
Dartford

| Dartford |
| --- | --- |
 Pyhän kolminaisuuden kirkko Dartfordissa.
 Dartfordin sijainti Kentissä.
 fiDartford 
 51°26′38″N, 0°13′01″E 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Kent
Hallinnon tyyppi:  Kaupunkipiiri
Maantiede
Kokonaispinta-ala:  15 km²
Metropolialue:  73 km²
Väestö
Väkiluku (2021):  69 000
Väestötiheys:  4 597 as./km²
Metropolialue:  117 000
Metropolialueen väestötiheys:  1 604 as./km²
 www.dartford.gov.uk 
Dartford on noin 69 000 asukkaan kaupunki ja 117 000 asukkaan kaupunkipiiri (borough) Kentin kreivikunnassa Kaakkois-Englannissa. Se sijaitsee Suur-Lontoon itäreunalla Thamesin etelärannalla. Kaupunkipiiriin kuuluu yhteensä kahdeksan kuntaa (civil parish). Dartfordin kaupunki on suoraan kaupunkipiirin alaisuudessa eikä sillä ole kunnallista itsehallintoa (unparished area).
Dartfordin keskusta sijaitsee laaksossa, jonka läpi virtaa Darentjoki. Dartford on tärkeä rautateiden solmukohta.
Dartfordista tuli keskiajalla kauppala. Vuonna 1801 kaupungin asukasluku oli noin 2 400. Nykyisin kaupungista käydään suurin joukoin Suur-Lontoossa töissä.
Dartfordin yhteistyökaupunkeja ovat saksalainen Hanau, alankomaalainen Capelle aan den IJssel, Viron pääkaupunki Tallinna ja ranskalainen Gravelines.
Kuuluisia asukkaita

Malcolm Allison (1927–), jalkapalloilija ja manageri
Anna Kleveläinen (1515–1557), Henrik VIII:n neljäs vaimo
Andrea Arnold (1961–), elokuvatuottaja
Simon Beale (1972–), radiojuontaja
Peter Blake (1932–), popartisti
Graham Dilley (1959–), kriketinpelaaja
Ivor Gurney (1890–1937), säveltäjä ja runoilija
Henry Havelock (1795–1857), brittiläinen kenraali
Mark Homer, näyttelijä
Henry Ambrose Hunt (1866–1946), meteorologi
Mick Jagger (1943–), The Rolling Stonesin laulaja
Keith Richards (1943–), The Rolling Stonesin kitaristi
Glen Johnson (1984–), jalkapalloilija
Sidney Keyes (1922–1943), sotarunoilija
John Latham  (1743–1837), ornitologi, lääkäri
Min Patel (1970–), kriketinpelaaja
Chris Pearson, DJ
John Rushby, atk-tutkija
Paul Samson (1953–2002), rockkitaristi
Alec Stock (1917–2001), jalkapalloilija ja manageri
Alfred Sturge (1816–1901), pastori ja lähetyssaarnaaja
Margaret Thatcher (1925–2013), Britannian entinen pääministeri
Pete Tong, DJ
Richard Trevithick (1771–1833), keksijä ja kaivosinsinööri
William James Erasmus Wilson (1809–1884), kirurgi
Aiheesta muualla

Kuvia tai muita tiedostoja aiheesta Dartford Wikimedia Commonsissa
The Dartford Community Website (Arkistoitu – Internet Archive) (englanniksi)
Dartfordin paikallishistoria (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dartford
Käännös suomeksi
Zebra-luokka (hävittäjä)

| Zebra-luokka |
| --- | --- |

Tekniset tiedot
Uppouma:  310 t (standardi) 365 t (max)
Pituus:  62,33 m (kokonaispituus)
Leveys:  6,10 m
Syväys:  2,29 m
Koneteho:  4 800 ihp
Nopeus:  27 solmua (suunniteltu)
Aseistus
Meritorjunta:  1 QF 12 naulan 12 cwt laivatykki 3 QF 6 naulan Hotchkiss -tykkiä 2 18" torpedoputkea
Zebra-luokka oli Britannian kuninkaallisen laivaston torpedovenehävittäjäluokka (engl. torpedo boat destroyer, TBD).
Suunnittelu

Alusten voimanlähteenä olivat 4 500 hevosvoiman White-Forster -kattilat, joiden avulla ne saavuttivat vaaditun 27 solmun nopeuden.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Zebra | Thames Ironworks and Shipbuilding Company, Bow Creek | 1. heinäkuuta 1894 | 13. joulukuuta 1895 | tammikuu 1900 | myyty 1914 |
Zenagat

Zenagat ovat berbereihin kuuluva kansa Rkizjoen länsipuolella Mauritanian lounaisosassa. He puhuvat berberikielten erillisen haaran muodostavaa zenagaa sekä suurin osa myös arabiaa. 1980-luvulla zenagoja arvioitiin olevan 20 000 henkeä. Zenagan kielen puhujia on enää alle 7 000.
Zenagat ovat Mauritanian alkuperäisväestöä. Hassan-heimoon kuuluneiden arabien saavuttua alueelle osa heistä sulautui maureihin. Perinteisiä elinkeinoja ovat paimentolaisuuteen perustuva karjanhoito, maanviljely keitailla, arabikumin keruu sekä karavaanikauppa.
Železnogorsk (Krasnojarskin aluepiiri)

| Železnogorsk Железного́рск |
| --- | --- |
 Tarkastuspiste suljetussa kaupungissa
 lippu:  vaakuna
 Krasnojarskin aluepiirin sijainti Venäjällä, alla kaupungin sijainti aluepiirissä
 Železnogorsk
 Koordinaatit: 56.2510°N, 93.5322°E 
Valtio:  Venäjä
Subjekti:  Krasnojarskin aluepiiri
Perustettu:  1950
Kaupunkiasema:  1954
Hallinto:  
 – Päämies:  Vadim Medvedev
Pinta-ala:  
 – Kokonaispinta-ala:  457 km²
Korkeus:  150 m
Väkiluku (2010):  84 795
Aikavyöhyke:  UTC+7 (MSK+4)
Postinumero:  662970
 
 www.admk26.ru 
 Ajoneuvojen rekisteritunnus 24, 124, 84, 88 
Infobox OKVirheellinen NIMI-arvo: 
Železnogorsk (ven. Железного́рск ) on suljettu kaupunki Krasnojarskin aluepiirissä Etelä-Siperiassa Venäjällä, noin 54 km Krasnojarskista koilliseen. Kaupunki sijaitsee muutamia kilometrejä Jenisein itäpuolella.
Itse Železnogorskin kaupungin lisäksi suljettuun kaupunkikuntaan kuuluvat taajamat Podgornyi, Tartat, Dodonovo ja Novyi Put sekä Šiveran kylä. Vuonna 2010 kaupungin asukasluku oli 84 795, Podgornyin kaupunkityyppisen taajaman 6 760 ja koko kaupunkipiirin 93 841.
Paikkakunta perustettiin 1950 ja kaupunki siitä tuli 1954. Nykyisen nimensä se sai 1994. Aiemmin kaupungin nimi oli Krasnojarsk-26, ja myös nimiä Sotsgorod, Atomgrad ja "p/ja 9" (п/я 9) on käytetty. Neuvostoaikana kaupunki oli täysin salainen, sitä ei ollut merkitty mihinkään julkisiin karttoihin.
Železnogorsk on ollut ja on tärkeä sotateollisuuteen liittyvä ydin- ja satelliittiteknologian keskus. Tärkein tuotantolaitos on plutoniumia jalostava Gorno-himitšeski kombinat ("Vuorikemian kombinaatti").
Kaupungissa on myös Venäjän siviilitietoliikennesatelliittijärjestelmien tärkein tuotantolaitos Rešetnjov-yhtiö (OAO "Informatsionnyje sputnikovyje sistemy").
Aiheesta muualla

Краснояркий Горно-Химический комбинат www.wdcb.ru (venäjäksi)
Zhelesnogorsk - the last paradise on earth Epävirallinen kaupunkisivusto (venäjäksi) (englanniksi)
Suljetun kaupungin muotokuvagalleria (1999) (Arkistoitu – Internet Archive) www.pwhenry.ch
Krasnojarskin aluepiirin piirijako
Kaupunkipiirit:


Atšinsk •
Bogotol
Borodino •
Divnogorsk •
Jeniseisk •
Kansk •
Kedrovyi •
Krasnojarsk •
Lesosibirsk •
Minusinsk •
Nazarovo •
Norilsk •
Šarypovo •
Solnetšnyi •
Sosnovoborsk •
Zelenogorsk •
Železnogorsk
Piirit:


Aban •
Atšinsk •
Balahta •
Berjozovka •
Biriljussy •
Bogotol •
Bogutšany •
Bolšaja Murta •
Bolšoi Upui •
Dzeržinskoje •
Evenkia •
Idrinskoje •
Ilanski •
Irbeiskojen •
Jemeljanovo •
Jeniseisk •
Jermakovskoje •
Kansk •
Kazatšinskojen piiri •
Karatuzkoje •
Kežma •
Kozulka •
Krasnoturansk •
Kuragino •
Mana •
Minusinsk •
Motygino •
Nazarovo •
Nižni Ingaš •
Novosjolovo •
Partizanskoje •
Pirovskoje •
Rybnoje •
Sajan •
Šarypovo •
Severo-Jeniseiski •
Suhobuzimskoje •
Šušenskoje •
Taimyr •
Tasejevo •
Turuhansk •
Tjuhtet •
Ujar •
Užur
Terry Carkner

| Terry Carkner> Henkilötiedot |
| --- | --- |
Syntynyt: 7. maaliskuuta 1966 (ikä 58) Smiths Falls, Ontario
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pelaajaura
Pääsarjaura:  1986–1999
Seurat:  New York Rangers (NHL) New Haven Nighthawks (AHL) Quebec Nordiques (NHL) Philadelphia Flyers (NHL) Detroit Red Wings (NHL) Florida Panthers (NHL)
NHL-varaus:  14. varaus, 1984 New York Rangers
Terry Kenneth Carkner (s. 7. maaliskuuta 1966 Smiths Falls, Ontario) on kanadalainen entinen ammattilaisjääkiekkoilija, pelipaikaltaan puolustaja.
Ura

Carkner pelasi ennen ammattilaisuraansa kolmen kauden ajan, vuodesta 1983 vuoteen 1986, 	Peterborough Petesissä juniorisarja OHL:ssä. Vuonna 1985 hänet nimettiin sarjan toiseen ja vuonna 1986 ensimmäiseen tähdistökentälliseen, minkä lisäksi  hänet palkittiin jälkimmäisenä vuonna sarjan parhaan puolustajan palkinnolla Max Kaminsky Trophylla (jakoi palkinnon Jeff Brownin kanssa). Hän sai NHL-varauksen, kun New York Rangers varasi hänet numerolla 14 varaustilaisuuden 1984 ensimmäisellä kierroksella.
Carkner edusti New York Rangersiä yhden kauden ajan, kauden 1986–1987, josta pelasi osan myös farmijoukkue New Haven Nighthawksissa AHL:ssä. Syyskuussa 1987 hän siirtyi Quebec Nordiquesiin pelaajakaupassa, jossa Nordiques sai hänen lisäkseen hyökkääjä Jeff Jacksonin, ja jossa Rangersiin siirtyivät hyökkääjä John Ogrodnick ja puolustaja David Shaw. Hän pelasi Nordiquesissa kauden 1987–1988. Heinäkuussa 1988 hän siirtyi Philadelphia Flyersiin pelaajakaupassa, jossa Nordiquesiin siirtyivät puolustaja Greg Smyth ja kolmannen kierroksen varausvuoro varaustilaisuudessa 1989.
Philadelphia Flyersissa hän pelasi viisi kautta. Carkner oli runkosarjakaudella 1988–1989 joukkueensa eniten pisteitä tehnyt puolustaja tehtyään 43 tehopistettä, 11 maalia ja 32 syöttöpistettä, 78:ssa ottelussa, enemmän kuin millään muulla kaudella. Viimeisellä Philadelphiassa pelaamallaan kaudella, kaudella 1992–1993, hän saavutti NHL-vuosiensa parhaan plus-miinus-lukeman, +18. Lokakuussa 1993, juuri ennen uuden kauden alkua, hän siirtyi Detroit Red Wingsiin vaihdossa puolustaja Yves Racineen ja neljännen kierroksen varausvuoroon varaustilaisuudessa 1994.
Carkner edusti Detroit Red Wingsiä kahden kauden ajan. Näistä jälkimmäisellä, kaudella 1994–1995, hän oli pelaamatta osan kautta sopimuserimielisyyksien vuoksi. Red Wings eteni vuonna 1995 Stanley Cupin voitosta pelattuihin loppuotteluihin, mutta Carkner ei pelannut tuona vuonna yhtään pudotuspeliottelua. Elokuussa 1995 hän teki vapaana pelaajana sopimuksen Florida Panthersin kanssa, jossa pelasi uransa neljä viimeistä kautta. Puolustavan puolustajan (stay-at-home defenceman) roolissa pelannut Carkner oli kaudella 1995–1996 osa Stanley Cup -loppuotteluihin edennyttä Panthersin joukkuetta. Hän pelasi vuoden 1996 pudotuspeleissä 22 ottelua ja antoi neljä maalisyöttöä.
Carkner pelasi 13 kautta kestäneellä, vuonna 1999 päättyneellä NHL-urallaan 858 runkosarja- ja 54 pudotuspeliottelua. Hän teki runkosarjassa 230 tehopistettä, 42 maalia ja 188 syöttöpistettä, ja pudotuspeleissä kymmenen tehopistettä, maalin ja yhdeksän syöttöpistettä. Jäähyminuutteja hänelle kertyi runkosarjassa yhteensä 1 588 ja pudotuspeleissä 48. Kovaotteinen puolustaja sai korkeimmillaan 204 jäähyminuuttia yhden kauden aikana, mikä tapahtui kaudella 1990–1991.
Carkner edusti Kanadan jääkiekkomaajoukkuetta yksissä aikuisten arvokilpailuissa, maailmanmestaruuskilpailuissa vuonna 1993. Hän pelasi myös yksissä nuorten maailmanmestaruuskilpailuissa, vuonna 1986. Kanadan alle 20-vuotiaiden jääkiekkomaajoukkue sijoittui tuossa turnauksessa toiseksi.
Aiheesta muualla

Terry Carkner The Internet Hockey Databasessa (englanniksi)
OG Ulla-Maija

| OG Ulla-Maija |
| --- | --- |

Henkilötiedot
Koko nimi:  Tatu Varvikko
Syntynyt: 31. heinäkuuta 1991 (ikä 33) Forssa
Muusikko
Taiteilijanimi:  OG Ulla-Maija, OGUM
Laulukielet:  suomi, englanti
Aktiivisena:  2010–
Yhtyeet:  Right To Remain Silent
Aiheesta muualla
Kotisivut
  [ Muokkaa Wikidatassa ] [ ohje ]  
OG Ulla-Maija (OGUM, oikealta nimeltään Tatu Joonatan Varvikko, s. 31. heinäkuuta 1991) on forssalainen rap-artisti, joka aloitti uransa vuonna 2010 julkaisemalla parodioita suomiräp-kappaleista. Ennen rap-uraansa Varvikko soitti kitaraa ja lauloi metalliyhtyeessä. Nuorempana Varvikko myös esiintyi nimellä Tatrik ja osallistui Idols-yhteisö Subjectiin musiikkivideollaan.
OGUMin ”Makia”-kappaletta on kutsuttu sovinistikseksi ja naisiin kohdistuvaksi väkivalta-fantasiaksi. Varvikko itse kommentoi, että kappaleen lyriikka on mielipide yhdestä naisesta, ei yleistys kaikista naisista. Varvikon mielestä taiteen nimissä saa sanoa mitä vain.
Varvikko on syntynyt Forssassa, ja asunut sittemmin tiettävästi ainakin Kuopiossa. lähde?
Diskografia > Singlet:

| Vuosi | Single | Striimaus | Albumi |
| --- | --- | --- | --- |
| 2015 | "Vesa Swag" |  | TBA |
| 2016 | "Sherlokki" | Kultaa | TBA |
| 2016 | "BOOM!" |  | TBA |
| 2016 | "Orja" | Kultaa | TBA |
| 2016 | "Syvällä Pt.1" |  | TBA |
| 2016 | "Raidaan Ku Tuksu" |  | TBA |
| 2017 | "Härski Ja Röyhkee" |  | TBA |
| 2017 | "HUUMETUKKA" | Kultaa | TBA |
| 2017 | "Makia" | Platinaa | TBA |
| 2018 | "Edetään" | Kultaa | TBA |
| 2019 | "Myrkytyskeskus" |  | TBA |
| 2019 | "Haista Vittu" |  | TBA |
| 2019 | "Syvällä Pt.2" |  | TBA |
| 2020 | "Tuuthan Takasin" |  | TBA |
| 2020 | "Vetoketju" |  | TBA |
| 2020 | "Everlast" |  | TBA |
| 2020 | "VHS & Anal" |  | TBA |
| 2021 | "M.O.E" |  | TBA |
| 2022 | "MAYDAY" |  | TBA |
Yksityiselämä

Varvikko on kaksosten isä.
Aiheesta muualla

OG Ulla-Maijan kotisivut
OG Ulla-Maijan Soundcloud
Dix-Huit Montagnesin alue

| Dix-Huit Montagnesin alue Région des Dix-Huit Montagnes |
| --- | --- |
 Alueen sijainti Norsunluurannikon kartalla
Valtio:  Norsunluurannikko
Perustettu:  1997
Lakkautettu:  2011
Hallinto:  
 – hallinnollinen keskus:  Man
Pinta-ala:  16 782 km²
Väkiluku (1998):  936 510
Lyhenteet:  
 – ISO 3166:  CI-06
Dix-Huit Montagnes (ransk. Région des Dix-Huit Montagnes) on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 936 510 asukasta ja sen pinta-ala oli 16 782 neliökilometriä. Alueen pääkaupunki oli Man.
Hallintouudistuksessa Dix-Huit Montagnesin alueesta ja Moyen-Cavallyn alueesta muodostettiin Montagnesin piirikunta.
Andrei Željabov

Andrei Željabov
Andrei Ivanovitš Željabov (ven. Андре́й Ива́нович Желя́бов; 29. elokuuta (J: 17. elokuuta) 1851 Feodosijan läänin Nikolajevkan kylä – 15. huhtikuuta (J: 3. huhtikuuta) 1881 Pietari) oli venäläinen vallankumouksellinen narodnikki.
Andrei Željabov syntyi palvelusväkenä työskennelleeseen maaorjaperheeseen. Valmistuttuaan Kertšin lukiosta hän opiskeli Novorossijskin yliopistossa Odessassa, josta hänet erotettiin vuonna 1871 opiskelijalevottomuuksiin osallistumisen takia. Vuonna 1873 hän asui Kiovan läänin Gorodištšessa, jossa hän ylläpiti suhteita ukrainalaisiin vallankumouksellisiin. Palattuaan Odessaan Željabov liittyi Feliks Volhovskin johtamaan narodnikkiryhmään. Vuoden 1874 lopussa hänet pidätettiin, mutta vapautettiin takuita vastaan. Pietarin suuressa narodnikkioikeudenkäynnissä vuonna 1878 hän sai vapauttavan tuomion.
Vuonna 1879 Željabov liittyi Zemlja i volja -järjestöön, jossa hänestä tuli yksi terroripolitiikan näkyvimmistä kannattajista. Zemlja i voljan hajottua hän oli perustamassa Narodnaja voljaa ja toimi sen toimeenpanevan komitean jäsenenä. Željabov osallistui Narodnaja voljan tärkeimpien ohjelma-asiakirjojen laatimiseen ja valmisteli Aleksanteri II:n murhayrityksiä. Ennen keisarin murhaa Željabov joutui pidätetyksi, mutta vaati myöhemmin, että hänet tuomitaan yhdessä muiden murhasta syytettyjen kanssa. Hänet tuomittiin kuolemaan ja hirtettiin Pietarin Semjonovin kentällä  neljän muun vallankumouksellisen kanssa.
Željabovin mukaan on nimetty Vologdan alueen Ustjužnan piirissä sijaitseva taajama. Pietarin Suuri Tallikatu (Bolšaja Konjušennaja) kantoi hänen nimeään vuosina 1918–1991.
Aiheesta muualla

Kuvia tai muita tiedostoja aiheesta Andrei Željabov Wikimedia Commonsissa
Entsiklopedija Krugosvet: Andrei Željabov (venäjäksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Saksa  Israel  Yhdysvallat  Tšekki  Alankomaat  Puola 
Muut:  IdRef
Eduard Zenovka

| Mitalit> Miesten nykyaikainen viisiottelu.Maa:   IVY. Olympialaiset  | Mitalit> Miesten nykyaikainen viisiottelu.Maa:   IVY. Olympialaiset  | Mitalit> Miesten nykyaikainen viisiottelu.Maa:   IVY. Olympialaiset  | Miesten nykyaikainen viisiottelu> Maa:   IVY. |
| --- | --- | --- | --- |
|  Hopeaa | Barcelona 1992 | Joukkue |  |
|  Pronssia | Barcelona 1992 | Henkilökohtainen |  |
Maa:   Venäjä
|  Olympialaiset  |  Olympialaiset  |  Olympialaiset  |  |
|  Hopeaa | Atlanta 1996 | Henkilökohtainen |  |
Eduard Zenovka (s. 26. huhtikuuta 1969 Moskova) on venäläinen nykyaikainen viisiottelija. Hän on saavuttanut kolme olympiamitalia: Barcelonassa 1992 hopeaa joukkuekilpailussa ja pronssia henkilökohtaisessa kilpailussa sekä Atlantassa 1996 hopeaa henkilökohtaisessa kilpailussa. Atlantassa, jossa joukkuekilpailu ei kuulunut enää olympiaohjelmaan, Zenovka kaatui viimeisenä lajina käydyssä maastojuoksussa viisi metriä ennen maalia, jolloin Kazakstanin Aleksandr Parygin pääsi hänen ohitseen olympiavoittajaksi.
Fromagerin alue

| Fromagerin alue Région du Fromager |
| --- | --- |
 Alueen sijainti Norsunluurannikon kartalla
Valtio:  Norsunluurannikko
Perustettu:  2000
Lakkautettu:  2011
Hallinto:  
 – hallinnollinen keskus:  Gagnoa
Pinta-ala:  6 903 km²
Väkiluku (1998):  542 992
Lyhenteet:  
 – ISO 3166:  CI-18
Fromager (ransk. Région du Fromager) on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 542 992 asukasta ja sen pinta-ala oli 6 903 neliökilometriä. Alueen pääkaupunki oli Gagnoa.
Hallintouudistuksessa Fromagerin alueesta ja osasta Sud-Bandaman aluetta muodostettiin Gôh-Djibouan piirikunta.
Zereia

| Zereia> Ζερεία |
| --- | --- |
Valtio:  Kreikka
Paikkakunta:  ?, Chalkidikí, Keski-Makedonia
Historia
Tyyppi:  kaupunki
Kulttuuri:  antiikki
Alue:  Traakia
Infobox OKNimi-testi OK: 
Zereia (m.kreik. Ζερεία, myös Zeraia, Ζεραία) oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Sen tarkkaa sijaintia ei tunneta, ei edes sitä sijaitsiko se antiikin aikana Khalkidikeksi kutsutulla alueella vai muulla alueella Khalkidikesta nimensä saaneella nykyisellä Chalkidikín niemimaalla.
Myöskään Zereian historiasta ei tiedetä juuri mitään. Kaupunki on luetteloitu nykytutkimuksessa polikseksi eli itsenäiseksi kaupunkivaltioksi sillä perusteella, että se on saattanut kuulua klassisella kaudella 400-luvulla eaa. Ateenan johtamaan Deloksen meriliittoon, sillä sen nimi esiintyy liiton verotusluetteloissa vuonna 422/421 eaa. Kaupungin kansalaisesta käytettiin etnonyymiä Zēranios (Ζηράνιος).
Lagunesin alue

| Lagunes Région des Lagunes |
| --- | --- |
 Alueen sijainti Norsunluurannikon kartalla
Valtio:  Norsunluurannikko
Perustettu:  1997
Lakkautettu:  2011
Hallinto:  
 – hallinnollinen keskus:  Abidjan
Pinta-ala:  13 323 km²
Väkiluku (1998):  3 733 413
Lyhenteet:  
 – ISO 3166:  CI-01
Lagunes (ransk. Région des Lagunes) on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 3 733 413 asukasta ja sen pinta-ala oli 13 323 neliökilometriä. Alueen pääkaupunki oli Abidjan.
Hallintouudistuksessa Abidjanin kaupunki erotettiin Lagunesin alueesta omaksi autonomiseksi piirikunnakseen, ja alueen jäljelle jääneistä osista sekä Agnébyn alueesta muodostettiin Lagunesin piirikunta.
Koko Kiinan naisliitto

| Koko Kiinan naisliitto> 中华全国妇女联合会 |
| --- | --- |
 Järjestön päämaja
Perustettu:  3. huhtikuuta 1949
Tyyppi:  naisjärjestö
Viralliset kielet:  kiina
Puheenjohtaja:  Shen Yiqin
Aiheesta muualla
Sivusto
Infobox OKNimi-testi OK: 
Koko Kiinan naisliitto (kiin.: 中华全国妇女联合会; pinyin: Zhōnghuá Quánguó Fùnǚ Liánhéhuì) on Kiinan kansantasavallassa toimiva naisjärjestö. Virallisesti järjestö on itsenäinen, mutta käytännössä se on kommunistisen puolueen alainen naisjärjestö.